CELEX: 22007D0122
Language: ro
Date: 2007-09-28 00:00:00
Title: Decizia nr. 122/2007 a Comitetului mixt al SEE din 28 septembrie 2007 de modificare a anexei XIII (Transporturi) la Acordul SEE

21.2.2008   
            
            
               RO
            
            
               Jurnalul Oficial al Uniunii Europene
            
            
               L 47/47
            
         
      DECIZIA NR. 122/2007 A COMITETULUI MIXT AL SEE
   
   din 28 septembrie 2007
   de modificare a anexei XIII (Transporturi) la Acordul SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XIII la acord a fost modificată prin Decizia nr. 91/2007 a Comitetului mixt al SEE din 6 iulie 2007 (1).
            
         
               (2)
            
            
               Regulamentul (CE) nr. 1107/2006 al Parlamentului European și al Consiliului din 5 iulie 2006 privind drepturile persoanelor cu handicap și ale persoanelor cu mobilitate redusă pe durata călătoriei pe calea aerului (2) trebuie încorporat în acord.
            
         
               (3)
            
            
               Trebuie să se ia în considerare teritoriul foarte mic al statului Liechtenstein, precum și structura sa geografică specifică și faptul că serviciile aeriene sunt asigurate în mod excepțional numai pentru un număr limitat de curse.
            
         
               (4)
            
            
               Trebuie să se ia în considerare numărul total al curselor aeriene în Liechtenstein și faptul că nu sunt disponibile servicii internaționale regulate către și dinspre Liechtenstein și că infrastructura aviației civile în Liechtenstein constă într-un singur eliport,
            
         DECIDE:
   Articolul 1
   După punctul 68ab [Regulamentul (CE) nr. 261/2004 al Parlamentului European și al Consiliului] din anexa XIII la acord se inserează următorul punct:
   
      
                  „68ac.
               
               
                  
                     32006 R 1107: Regulamentul (CE) nr. 1107/2006 al Parlamentului European și al Consiliului din 5 iulie 2006 privind drepturile persoanelor cu handicap și ale persoanelor cu mobilitate redusă pe durata călătoriei pe calea aerului trebuie încorporat în acord (JO L 204, 26.7.2006, p. 1).
                  În sensul prezentului acord, dispozițiile regulamentului se citesc cu următoarea adaptare:
                  Măsurile stabilite în acest regulament nu se aplică infrastructurii aviației civile existente pe teritoriul statului Liechtenstein.”
               
            
   Articolul 2
   Textele Regulamentului (CE) nr. 1107/2006 în limbile islandeză și norvegiană, care urmează să fie publicate în Suplimentul SEE al Jurnalului Oficial al Uniunii Europene, sunt autentice.
   Articolul 3
   Prezenta decizie intră în vigoare la 29 septembrie 2007, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în Secțiunea SEE și în Suplimentul SEE ale Jurnalului Oficial al Uniunii Europene.
   
      Adoptată la Bruxelles, 28 septembrie 2007.
      
         
            Pentru Comitetul mixt al SEE
         
         
            Președintele
         
         Stefán Haukur JÓHANNESSON
         
      
   
   
      (1)  JO L 328, 13.12.2007, p. 40.
   
      (2)  JO L 204, 26.7.2006, p. 1.
   
      (3)  Nu au fost semnalate obligații constituționale.